ఒకసారి నేను విజయవాడలో ఉంటున్న మా మావయ్య ఇంటికి వెళ్లాను. ఇంటి గేటుకు ‘కుక్కలున్నాయి జాగ్రత్త’ అనే బోర్డు లేదు కానీ, ఇంట్లో మాత్రం చూడ్డానికి భయంకరంగా ఉన్న కుక్క ఉంది. నేనొచ్చానని తెలిసి, నా ఫ్రెండ్ శివాజీ నన్ను చూడ్డానికి వచ్చాడు. గేటు దాటి ఓ అడుగు వేశాడో లేదో, ఎదురుగా కుక్క. దాన్ని చూడగానే వాడి చేతిలోని సంచీ జారిపోయింది. ఏమాత్రం కదిలినా, కుక్క వాడి పిక్క పట్టేయాలని కసిగా చూస్తోంది. దీంతో మావాడు బిక్కచచ్చిపోయాడు. కాసేపటికి కుక్క కాస్త ఆదమరవడం చూసి, గబుక్కున పక్కనే ఉన్న చెట్టు ఎక్కేశాడు. కుక్క మాత్రం ‘వదలనురా బొమ్మాళీ’ అన్నట్టు చెట్టు కిందే సెటిలయ్యింది. చాలాసేపటికి మావాళ్లు బయటికి వచ్చి, ‘ఏం ఫర్వాలేదు. అది కరవదు’ అని ధైర్యం చెప్పాకే చెట్టు దిగి వచ్చాడు. కుక్కతో గడిపిన ఆ క్షణాలను వాడు చెప్తుంటేనే వినాలి. నవ్వీ నవ్వీ పొట్ట చెక్కలవుతుంది. కుక్క కథకి ఇంకో ట్విస్ట్ ఉంది. పెళ్లయ్యాక వాడి భార్య తన పెంపుడు కుక్కతో సహా వీడి ఇంటికి వచ్చింది. ఆ కుక్క ఆమెకు 24 గంటలూ ‘జడ్ప్లస్’ సెక్యూరిటీ ఇచ్చేది. మనోడిని పెళ్లాం దగ్గరికి వెళ్ళనిచ్చేది కాదు. దాన్ని వదిలించుకున్నాకే వాడి కాపురం సజావుగా సాగింది.
okasari nenu vijayavaadalo untunna maa mavayya intiki vellaanu. inti getuku ‘kukkalunnayi jaagratta’ ane bordu ledu cony, intlo maatram chuddaniki bhayankaramgaa unna kukka undi. nenochaanani telisi, naa frend shivaji nannu chuddaniki vachaadu. getu daati oo adugu veshado ledho, edurugaa kukka. daanni chudagaane vaadi chetiloni sanchi jaaripoyindi. ematram kadilina, kukka vaadi pikka patteyaalani kasiga chustondi. deentho maavaadu bikkachachipoyadu. kasepatiki kukka kaasta aadamaravadam chusi, gabukkuna pakkane unna chettu ekkesadu. kukka maatram ‘vadalanura bommali’ annattu chettu kinde setilayyindi. chaalaasepatiki maavaallu bayatiki vachi, ‘yem farvaledu. adhi karavadu’ ani dhairyam cheppake chettu digi vachaadu. kukkatho gadipina aa kshanaalanu vaadu cheptuntene vinaali. navvi navvi potta chekkalavutundi. kukka kathaki inko twist undi. pellayyaaka vaadi bharya tana pempudu kukkatho sahaa veedi intiki vachindi. aa kukka aameku 24 gantaluu ‘jadplus’ security ichedi. manodini pellam daggariki vellanichedi kaadu. daanni vadilinchukunnaake vaadi kapuram sajavuga saagindi.